РЕПУБЛИКА СРБИЈА

ГРАД БЕОГРАД

ГРАДСКА ОПШТИНА САВСКИ ВЕНАЦ

УПРАВА ГРАДСКЕ ОПШТИНЕ

Број: 111-6/2018

31.05.2018. године

Б е о г р а д

**РЕПУБЛИКА СРБИЈА**

**ГРАДСКА ОПШТИНА САВСКИ ВЕНАЦ**

На основу чл. 4. и 94. Закона о запосленима у аутономним покрајинама и јединицама локалне самоуправе („Службени гласник РС“, број 21/16 и 113/17) и члана 12. став 1. Уредбе о спровoђењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, број 95/16), Управа Градске oпштине Савски венац оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА СЛУЖБЕНИКА**

**I.Орган у коме се попуњава извршилачко радно место службеника:**

Градска општина Савски венац, Београд, Кнеза Милоша 69.

**II.Извршилачко радно место службеника које се попуњава:**

Послови управљања људским ресурсима, разврстано у звање млађи саветник – 1 извршилац.

**Опис посла:**

израда решења из радног односа запослених, припрема планова из свих области управљања људским ресурсима, припрема анализа, предлагање и праћење реализације програма стручног усавршавања запослених, нормативно-правни послови везани за припрему података неопходних за израду свих врста нормативних аката из области радних односа запослених, стручни и административни послови за спровођење избора, референдума и пописа становништва, одлагање и чување персоналне документације запослених у персонална досијеа, уношење података у кадровску евиденцију, припрема образаца потребних за остваривање права запослених из области пензијског, инвалидског и здравственог осигурања, послови ажурирања јединственог и посебног бирачког списка, издавање уверења и потврда о чињеницама уписаним у јединствени и посебни бирачки списак, обављање и других послова по налогу начелника одељења.

**Услови:**

Стечено високо образовање у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама односно на основним студијама у трајању од четри године или специјалистичким студијама на факултету, положен државни стручни испит, завршен приправнички стаж и стечена вештина да се знања примене, као и познавање рада на рачунару.

**Стручна оспособљеност, знања и вештине које се проверавају у изборном поступку за радно место:**

1. Закон о запосленима у аутономним покрајинама и јединицама локалне самоуправе ("Службени гласник РС", бр.21/2016 и 113/2017);

2. Статут Градске општине Савски венац ("Службени лист града Београда",бр. 45/2008, 18/2010, 35/2010, 33/2013, 36/2013 и 66/2016);

3. Одлука о Управи ГО Савски венац ("Службени лист града Београда",бр. 118/2016);

4. Закон о раду ("Службени гласник РС", бр. 24/2005, 61/2005, 54/2009, 32/2013, 75/2014, 13/2017 и 113/2017);

5. Закон о општем управном поступку ("Службени гласник РС",бр. 18/2016);

6. Закон о систему плата запослених у јавном сектору ("Службени гласник РС", бр. 18/2016, 108/2016 и 113/2017);

7. Закон о платама службеника и намештеника у органима аутономне покрајине и јединице локалне самоуправе ( "Службени гласник РС", бр.113/2017);

8. Закон о јединственом бирачком списку ("Службени гласник РС", бр. 104/2009 и 99/2011);

9. Закон о локалним изборима ("Службени гласник РС", бр.129/2007, 34/2010 и 54/2011);

10.Закон о националним саветима националних мањина ("Службени гласник РС", бр. 72/2009, 20/2014, 55/2014);

11. Анекс Посебног колективног уговора за државне органе ("Службени гласник РС", бр. 25/2015, 50/2015, 20/2018).

12. Вештина комуникације оцењује се описно – изражена комуникатвност, делимично изражена комуникативност и није изражена комуникативност. Сваки члан комисије описно даје своју оцену вештине конмуникације кандидата.

13. Знање рада на рачунару оцењује се описно оценом задовољава, делимично задовољава и не задовољава.

**III.Место рада:**

Београд, Кнеза Милоша 69

**IV.Услови за запослење:**

Да је пунолетан држављанин Републике Србије, да има прописано образовање , да испуњава остале услове прописане законом, другим прописом и актом о систематизацији других места, да учесник конкурса није правоснажно осуђиван на безусловну казну затвора од најмање шест месеци и да учеснику конкурса раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.

**V.Пробни рад:**

Пробни рад је обавезан за сва лица која нису заснивала радни однос у органу аутономне покрајине, јединици локалне самоуправе, градској општини или државном органу и траје шест месеци. Службеник на пробном раду полаже државни стручни испит до окончања пробног рада.

**VI.Рок за подношење пријаве на конкурс и садржина пријаве:**

Рок за подношење пријаве је 15 дана од дана оглашавања обавештења о јавном конкурсу у дневним новинама које се дистрибуирају за целу територију Републике Србије.

Пријава на конкурс садржи име и презиме кандидата, датум и место рођења, адресу становања, број телефона, а по могућности и интернет адресу, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс, податке о стручном усавршавању и податке о посебним областима знања. Пријава на конкурс мора бити својеручно потписана.

**VII.Докази који се прилажу уз пријаву на конкурс:**

- уверење о држављанству (не старије од шест месеци);

- извод из матичне књиге рођених (издат на обрасцу сходно Закону о матичним књигама објављеном у „Службеном гласнику РС“, бр. 20/09 и 145/14);

- диплома о стручној спреми;

- исправе којима се доказује радно искуство у струци (потврде, решења, и други акти из којих се види на којим пословима , са којом стручном спремом и у ком периоду је стечено радно искуство);

- уверење о положеном државном стручном испиту (лица са положеним правосудним испитом, уместо уверења о положеном државном стручном испиту, достављају уверење о положеном правосудном испиту; лица која немају положен државни стручни испит могу се примити на рад под условом да положе државни стручни испит до окончања пробног рада);

- уверење да кандидат није правоснажно осуђиван на безусловну казну затвора од најмање шест месеци (извод из казнене евиденције надлежне Полицијске управе издат након објављивања конкурса).

За учеснике конкурса који су били у радном односу у државном органу, односно аутономне покрајине или јединице локалне самоуправе, поред наведених доказа, потребно је доставити и доказ да им раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.

Сви докази прилажу се у оригиналу или фотокопији овереној код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао).

Одредбом члана 9. и члана 103. Закона о општем управном поступку („Службени гласник РС“, број 18/16) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Документи о чињеницама о којима се води службена евиденција су: уверење о држављанству; извод из матичне књиге рођених; уверење о положеном државном стручном испиту.

Потребно је да учесник конкурса, уз наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандидат учинити са

 Пример изјаве се налази на интернет презентацији Градске општине Савски венац [**www.savskivenac.rs**](http://www.savskivenac.rs) у рубрици „Јавни позиви и огласи“, где се иста може преузети.

**VIII.Адреса на коју се подноси пријава:**

Конкурсној комисији за спровођење јавног огласа преко Управе Градске општине Савски Венац, Београд, Кнеза Милоша 69, са назнаком ''За јавни конкурс за попуњавање извршилачког радног места''

**IX.Лице које је задужено за давање обавештења о јавном конкурсу, радним даном од 10 до 12 часова:**

Марија Сушић, тел: 011/ 2061-712

 **X.Напомене:**

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе у оригиналу или фотокопији овереној од стране надлежног органа, Конкурсна комисија одбациће закључком.

Овај конкурс се објављује на интернет презентацији Градске општине Савски венац, а у дневним новинама „Ало“ објављено је обавештење о јавном конкурсу и адреса интернет презентације на којој је објављен конкурс.

Сви изрази, појмови, именице, придеви и глаголи у овом конкурсу, који су употребљени у мушком роду, односе се без дискриминације и на особе женског пола.

ЗАМЕНИК НАЧЕЛНИЦЕ

УПРАВЕ ГРАДСКЕ ОПШТИНЕ

САВСКИ ВЕНАЦ,

Владимир Јовановић, дипл. правник